ฟันหน้าเหงือกมีสีดำระหว่างฟันค่ะ ควรทำอย่างไรดีคะ
การมีเหงือกร่น อาจเกิดจาก- การแปรงฟันที่ผิดวิธีคือ ถูไปถูมาในแนวนอนแทนที่จะเป็นการปัดขึ้นลง ใช้แรงในการถูมาก หรือแปรงมีความแข็งมาก ก็จะทำให้เกิดเหงือกร่นและคอฟันสึกร่วมด้วย และตามมาด้วยอาการเสียวฟัน มักเป็นบริเวณฟันเขี้ยว ฟันกรามน้อย และฟันกรามทางด้านกระพุ้งแก้ม หากเกิดเพราะสาเหตุนี้ ควรเปลี่ยนวิธีการแปรงฟันเป็นการขยับสั้นๆ อยู่กับที่แล้วปัดขึ้น หรือลงร่วมด้วย หรือใช้วิธีฟอกเป็นวงกลมเล็กๆ ก็จะทำให้การร่นหยุดลงได้- จากโรคปริทันต์อักเสบคือโรคที่เหงือกมีการอักเสบจนมีการทำลายอวัยวะที่อยู่รอบตัวฟัน เช่น กระดูกรอบรากฟัน ก็จะทำให้เกิดเหงือกร่นตามมา เพราะเมื่อกระดูกรอบฟันถูกทำลายจนลดระดับลง เหงือกก็จะร่นตามกระดูกไปด้วย กาารสูบบุหรี่และการดูแลสุขอนามัยภายในช่องปากที่ไม่ดี เป็นสาเหตุที่ทำให้เกิดเหงือกอักเสบได้-จากการเปลี่ยนแปลงของฮอร์โมน วัยรุ่น การตั้งครรภ์ วัยทอง วัยเหล่านี้มีการเปลี่ยนแปลงของฮอร์โมนทำให้ฟันเสี่ยงต่อการเป็นเหงือกร่น-การนอนกัดฟัน อาจเป็นสาเหตุให้เหงือกร่นได้เช่นกันวิธีการรักษาและค่าใช้จ่ายในการรักษาจะขึ้นกับสาเหตุรวมทั้งสถานที่ที่ไปรักษาค่ะ หากเป็นโรงพยาบาลรัฐบาล ค่ารักษาย่อมถูกกว่า รพ.เอกชน ค่ะ แต่หากมีสิทธิการรักษาประกันสังคม สามารถไปใช้บริการยังคลินิกหรือโรงพยาบาลใดก็ได้ แต่เบิกค่ารักษาได้ไม่เกินปีละ 900 บาท หากเป็นสิทธิหลักประกันสุขภาพ (สิทธิ 30 บาท) ไม่ต้องเสียค่าใช้จ่ายใดๆ แต่ต้องไปรับการรักษายังโรงพยาบาลที่ได้ขึ้นทะเบียนไว้ค่ะการดูแลตนเองในเบื้องต้น ได้แก่ การแปรงฟันให้ถูกวิธี ใช้ไหมขัดฟันให้ถูกวิธี หลีกเลี่ยงการใช้ไม้จิ้มฟัน ซึ่งจะทำให้ฟันยิ่งห่างออกและเกิดคราบหินปูนสะสมได้ง่าย งดการสูบบุหรี่ รวมถึงการนวดเหงือกก็เป็นการช่วยกระตุ้นการไหลเวียนของเลือดที่เหงือก ช่วยให้เหงือกแข็งแรง ช่วยป้องกันเหงือกร่นได้ดี รวมทั้งการไปพบทันตแพทย์อย่างสม่ำเสมอเพื่อดูแลสุขภาพในช่องปากและขูดหินปูนเป็นประจำด้วยค่ะ